ועדת הכנסת, כנסת 23, פרוטוקול מספר 2, 2020-06-01 09:30

איתן גינזבורג: בוקר טוב חברים.

איתן גינזבורג: אני מתכבד לפתוח את ישיבת ועדת הכנסת.

איתן גינזבורג: על סדר-היום יש שלושה סעיפים: שינויים בהרכב הסיעתי של ועדות הכנסת, קביעת ממלאי מקום קבועים בוועדות ובקשת הממשלה להקדמת דיון בהצעות חוק רלוונטיות לקריאה ראשונה בכל הנוגע למשבר הקורונה.

איתן גינזבורג: נתחיל עם הדברים שנשלחו אתמול, שינויים בהרכב הסיעתי של ועדות הכנסת.

איתן גינזבורג: אנחנו ביקשנו להביא להצבעת הוועדה ולדיון בוועדה מספר בקשות.

איתן גינזבורג: בקשה ראשונה היא בקשה להגדיל את - - -

מיקי לוי: הצעה לסדר, אדוני.

איתן גינזבורג: אני מזכיר לכם שאין דבר כזה בתקנון הצעות לסדר.

איתן גינזבורג: אני מנסה להבהיר את הדברים, ואחרי זה - - -

מיקי לוי: אין מה?

מיקי לוי: לא הבנו.

איתן גינזבורג: אין בתקנון דבר כזה, הצעות לסדר בוועדה.

מיקי לוי: אתה יכול לא לתת, כמו שאתה לא נותן - - - אין בעיה.

מיקי לוי: אנחנו נחיה עם זה.

איתן גינזבורג: הבנתי.

איתן גינזבורג: תודה.

איתן גינזבורג: בוועדת העבודה, הרווחה והבריאות אנחנו מבקשים להגדיל את מספר החברים מ-11 ל-15, שיהיו שני חברי קואליציה ושניים מהאופוזיציה.

איתן גינזבורג: מי מרכז את האופוזיציה פה?

איתן גינזבורג: אני מבין שאין לכם עדיין שמות של חברי אופוזיציה, נכון, שיהיו חברי הוועדה?

בועז טופורובסקי: לא, עוד אין לנו שמות.

איתן גינזבורג: עוד אין שמות.

ארבל אסטרחן: גם לא סיעות.

איתן גינזבורג: וגם לא סיעות.

איתן גינזבורג: למרות שהבנתי ממאיר שכנראה זה יהיה יש עתיד והמשותפת.

בועז טופורובסקי: אין לנו שמות של סיעות, לוועדות.

איתן גינזבורג: אנחנו יודעים מאיזה סיעות יהיו חברים?

קריאה: תרשום יש עתיד, נעביר שמות בהמשך.

איתן גינזבורג: שניהם יהיו מיש עתיד?

קריאה: תן לי לבדוק.

איתן גינזבורג: אני אשאיר את זה בצד.

איתן גינזבורג: בוועדה לענייני ביקורת, במקום חבר סיעת דרך ארץ, יינתן חבר נוסף לסיעת הליכוד באופן כזה שיהיו ארבעה נציגים לליכוד.

איתן גינזבורג: בוועדת חוקה, חוק ומשפט, במקום חבר סיעת הליכוד, יינתן חבר נוסף לסיעת כחול לבן, כך שיהיו ארבעה נציגים לליכוד ושלושה נציגים לכחול לבן.

איתן גינזבורג: אנחנו מבקשים לקבוע שבוועדת הכנסת, חברת הכנסת מיקי חיימוביץ וחבר הכנסת רם שפע יכהנו כחברי הוועדה מטעם סיעת כחול לבן.

איתן גינזבורג: אנחנו רוצים לציין לפרוטוקול שבהודעה שאני מסרתי למליאה בעניין הרכב הוועדות נפלה טעות, ונציג סיעת ש"ס בוועדת החוץ והביטחון הוא חבר הכנסת מיכאל מלכיאלי, ולא חבר הכנסת ינון אזולאי, כמו שאמרתי בטעות.

איתן גינזבורג: עכשיו ניתן התייחסויות, למי שרוצה.

איתן גינזבורג: מיקי, אם אתה רוצה.

בועז טופורובסקי: מה עם הוועדה המיוחדת לענייני בטיחות בדרכים?

בועז טופורובסקי: אין חדש?

איתן גינזבורג: תיכף נדבר על זה, זה משהו שנמצא אצלכם.

איתן גינזבורג: מיקי, בבקשה.

איתן גינזבורג: מיקי לוי?

מיקי לוי: תודה רבה, אדוני היושב-ראש.

מיקי לוי: בוקר טוב.

מיקי לוי: אני רוצה להדגיש, הממשלה הזו עשתה לה נוהל קבוע – כל דבר מביאים פטור מחובת הנחה.

מיקי לוי: זו דריסת הכנסת – פעם, פטור מחובת הנחה היו בודקים בפינצטה, מה להגיש, מה לא להגיש.

מיקי לוי: זה הפך לסחורה עוברת לסוחר, ואני מתרעם על כך, כי זה לדרוס את הכנסת, וזה שינוי סדרי דיון.

מיקי לוי: לא שזה בלתי אפשרי.

מיקי לוי: אפשרי לחלוטין, אבל ראוי היה להשתמש בכלי הזה ביתר זהירות.

מיקי לוי: להביא כל דקה ורבע על כל דבר פטור מחובת הנחה, זו חוכמה קטנה.

איתן גינזבורג: מיקי, זה הסעיף השלישי, זה עוד לא הסעיף הזה.

מיקי לוי: זה לא משנה, אני מדבר על הכול כהצעה לסדר, אחרת אני אגיד את זה גם כשזה יגיע לשלישי, אל תדאג.

מיקי לוי: הייתי צריך להגיד משהו לפרוטוקול.

איתן גינזבורג: מישהו רוצה להתייחס לשינויים בהרכבי הוועדות?

איתן גינזבורג: לגבי ועדת העבודה, הרווחה והבריאות – יהיה חבר אחד ליש עתיד וחבר אחד לרשימה המשותפת.

איתן גינזבורג: את השמות תביאו אחר כך.

איתן גינזבורג: מי בעד השינויים בהרכבי הסיעות?

אלכס קושניר: רגע, רגע.

אלכס קושניר: אני מבקש התייעצות סיעתית על הסיפור הזה, כי אנחנו לא מכירים את זה.

איתן גינזבורג: אוקיי.

איתן גינזבורג: נעשה התייעצות סיעתית.

איתן גינזבורג: אלכס, תיכף תקבלו התייעצות סיעתית.

איתן גינזבורג: אני רוצה לבקש את אישור הוועדה לקביעת ממלאי מקום קבועים בוועדות הכנסת.

איתן גינזבורג: בוועדת החוץ והביטחון, מטעם סיעת יש עתיד-תל"ם, שלושה ממלאי מקום: חבר הכנסת מאיר כהן, רם בן ברק ויואב סגלוביץ.

איתן גינזבורג: מטעם ישראל ביתנו: אלי אבידר.

איתן גינזבורג: מטעם ימינה: איילת שקד.

איתן גינזבורג: מטעם סיעת מרץ: יאיר גולן.

איתן גינזבורג: בוועדת כספים – מטעם ימינה: מתן כהנא.

איתן גינזבורג: מי בעד ממלאי המקום?

מכלוף מיקי זוהר: רגע, אולי נוסיף גם אצלנו, לא?

מכלוף מיקי זוהר: מהקואליציה, ממלאי מקום.

ארבל אסטרחן: באיזה ועדה?

מכלוף מיקי זוהר: לוועדת כספים וחוץ וביטחון.

עוזי דיין: את הכספים כבר אמרת?

עוזי דיין: תגיד את זה עוד פעם.

ארבל אסטרחן: אנחנו צריכים שמות.

מכלוף מיקי זוהר: אז אני אגיד.

מכלוף מיקי זוהר: לוועדת כספים – כמה ממלאי מקום אפשר, עד שלושה?

קריאה: עד חמישה.

איתן גינזבורג: למה זה כל כך חשוב?

איתן גינזבורג: זה חשוב?

מכלוף מיקי זוהר: כן.

מכלוף מיקי זוהר: כן.

עוזי דיין: אז מי בוועדת כספים ממלא מקום?

ארבל אסטרחן: בחוץ וביטחון זה יותר חשוב כי רק ממלאי מקום יכולים להיכנס.

איתן גינזבורג: מתן כהנא ממלא מקום של ימינה.

עוזי דיין: זהו?

עוזי דיין: ואני ממלא מקום של - - - , לא כתוב לך?

מכלוף מיקי זוהר: בכספים כמה, שלושה?

מכלוף מיקי זוהר: אפשר עד שלושה ממלאי מקום בכספים, חוץ וביטחון.

ארבל אסטרחן: - - -

מכלוף מיקי זוהר: אוקיי.

מכלוף מיקי זוהר: אז בכספים שלושה ממלאי מקום.

איתן גינזבורג: אני חושב שאמרנו בפעם שעברה, לא?

איתן גינזבורג: לא אמרנו?

איתן גינזבורג: בכספים לא אמרנו בפעם שעברה?

איתן גינזבורג: לא מינינו ממלאי מקום?

קריאה: לא, לא, לא.

איתן גינזבורג: אז אלכס קושניר מטעם סיעת ישראל ביתנו.

מכלוף מיקי זוהר: בכספים שלושה ממלאי מקום, ובחוץ וביטחון שלושה ממלאי מקום.

ארבל אסטרחן: אנחנו צריכים שמות.

מכלוף מיקי זוהר: אני אגיד לכם את השמות.

קריאה: שלכולם אפשר יהיה להוסיף ממלאי מקום.

איתן גינזבורג: לא, אבל אנחנו לא עושים בצורה גורפת בדרך כלל.

איתן גינזבורג: מיקי, מי ממלא מקום בחוץ וביטחון?

מכלוף מיקי זוהר: נתחיל קודם כל בכספים.

מכלוף מיקי זוהר: בכספים, ממלאת מקום – מאי גולן.

איתן גינזבורג: מאי גולן.

מכלוף מיקי זוהר: רגע אחד, אני מסתכל על כל השמות כדי שאני לא אשכח אנשים.

מכלוף מיקי זוהר: מאי גולן.

מכלוף מיקי זוהר: אבי דיכטר.

איתן גינזבורג: יש שם שלושה חברים.

מכלוף מיקי זוהר: שלושה ממלאי מקום, בכספים.

מכלוף מיקי זוהר: מאי גולן, אבי דיכטר ואתי עטיה.

מכלוף מיקי זוהר: בחוץ וביטחון – דוד ביטן, שלמה קרעי, טלי פלוסקוב.

איתן גינזבורג: כמו שביקש מיקי זוהר, מטעם הליכוד, בחוץ וביטחון יהיו דוד ביטן, שלמה קרעי וטלי פלוסקוב.

איתן גינזבורג: בוועדת כספים – הרגע אמרתם אלכס קושניר.

רומן גרביץ: כן, כן.

רומן גרביץ: קושניר ממלא מקום של - - -

איתן גינזבורג: כתבנו את זה כבר.

רומן גרביץ: ואלי אבידר - - -

איתן גינזבורג: את זה כבר אמרנו.

איתן גינזבורג: בוועדת כספים, מטעם הליכוד – מאי גולן, אבי דיכטר ואתי עטיה.

איתן גינזבורג: אמרנו שמישראל ביתנו אלכס קושניר.

איתן גינזבורג: מי בעד אישור ממלאי המקום?

איתן גינזבורג: – ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד אישור מינוי ממלאי המקום – 8

איתן גינזבורג: נמנעים – אין

איתן גינזבורג: ההצעה התקבלה.

אלכס קושניר: מה שסוכם כרגע עם מאיר כהן, שאנחנו נצביע על ההגדלה ולא נגדיר את הסיעות של האופוזיציה, אלא זה ייקבע - - -

איתן גינזבורג: היועצת המשפטית אומרת שאי אפשר.

ארבל אסטרחן: אין לזה משמעות.

ארבל אסטרחן: אי אפשר להביא את זה למליאה כי זה לא הרכב של ועדה.

ארבל אסטרחן: אי אפשר להגיד: יהיו בוועדה נציגים של האופוזיציה.

מכלוף מיקי זוהר: אבל תוכלו להחליף אחר כך.

מיקי לוי: הוא צריך שם כדי לעמוד על הדוכן ולהקריא.

אלכס קושניר: לא, הוא לא צריך שם כרגע, הוא צריך את הסיעה.

ארבל אסטרחן: הוא חייב סיעה.

איתן גינזבורג: אני צריך סיעה.

מיקי לוי: סיעה ושם.

איתן גינזבורג: לא, סיעה.

איתן גינזבורג: שם אפשר להחליף אחר כך.

איתן גינזבורג: לפחות סיעה.

איתן גינזבורג: אפשר אחרי זה להחליף ביניכם אם אתם רוצים.

מכלוף מיקי זוהר: אפשר להחליף אחרי זה.

אלכס קושניר: אז אני כן צריך חמש דקות.

אלכס קושניר: 1.

אלכס קושניר: הצעת חוק קיום דיונים באמצעים טכנולוגיים (הוראת שעה-נגיף הקורונה החדש) (מ/1308)

אלכס קושניר: 3.

אלכס קושניר: הצעת חוק לייעול האכיפה והפיקוח העירוניים ברשויות מקומיות << נושא >>

איתן גינזבורג: בינתיים, עד אז, אני רוצה להעלות את הנושא הזה של הצעות החוק כפי שביקשה הממשלה.

איתן גינזבורג: הממשלה הגישה – הבוקר, חייבים לציין – שלוש בקשות.

איתן גינזבורג: על פניו, אני לא נוהג לתת פטורים לחוקים שמובאים ברגע האחרון, אבל אנחנו נמצאים בצוק העתים.

איתן גינזבורג: אנחנו נמצאים בתקופה של קורונה, בתקופה שבה הממשלה עובדת מעכשיו לעכשיו כדי לתת מענה לאזרחים וכדי לתפקד בצורה יעילה יותר במשבר המתגלגל הזה.

איתן גינזבורג: לכן, אם הייתה פה הצעת חוק שפשוט רוצים אותה, אבל היא לא מחויבת המציאות, כנראה שלא היו מזדרזים להעלות אותה על סדר-היום.

איתן גינזבורג: מכיוון שפה מדובר על נושאים שקשורים לניהול המדינה וניהול משק המדינה בתקופת הקורונה, חשבתי שראוי שנעלה את זה ונדון בכך.

איתן גינזבורג: זה נראה לי חשוב, זה נראה לי מועיל, גם לאזרחים, גם לתפקודה של הממשלה.

איתן גינזבורג: בכל מקרה, מדובר בפטור מחובת הנחה של יומיים.

איתן גינזבורג: הרי מדובר בהצעת חוק ממשלתית, שבתוך יומיים זה עולה למליאה, ולכן זה לא נראה לי משהו דרמטי.

איתן גינזבורג: במקום שזה יידון ביום רביעי, זה נידון היום, זו לא נראית לי דרמה גדולה, ולכן אני מבקש שנדון בהן.

איתן גינזבורג: מדובר בשלוש הצעות חוק, כפי שנשלח אליכם.

איתן גינזבורג: הצעת חוק ראשונה היא: הארכת תקופות ודחיית מועדים בענייני הליכי מס (הוראת שעה – נגיף הקורונה החדש).

איתן גינזבורג: הצעה שנייה היא: חוק לייעול האכיפה והפיקוח העירוניים ברשויות המקומיות (הוראת שעה)(תיקון מס' 5).

איתן גינזבורג: ההצעה השלישית היא: הצעת חוק קיום דיונים באמצעים טכנולוגיים (הוראת שעה – נגיף הקורונה החדש) (דיונים בבתי משפט ובבתי דין בהשתתפות עצורים, אסירים וכלואים).

איתן גינזבורג: מדובר בשלוש הצעות חוק שבאות לייעל - - -

קריאה: הקראת סדר אחר.

איתן גינזבורג: הקראתי סדר אחר?

איתן גינזבורג: לא שמתי לב.

איתן גינזבורג: זה מה שהונח לי.

איתן גינזבורג: קראתי את שלושתן.

מיקי לוי: הסדר יישמר?

איתן גינזבורג: כן, אין לזה משמעות.

איתן גינזבורג: שלוש הצעות חוק – שתי הצעות חוק שמטרתן לשפר את פעילות הרשויות בכל הנוגע להתמודדות עם הקורונה, ואחד בנושא דחיית מועדים למיסים וכולי.

איתן גינזבורג: אז אנחנו נפתח לדיון.

איתן גינזבורג: יש נציג ממשלה?

איתן גינזבורג: אנחנו דנים כרגע בהצעת חוק קיום דיונים באמצעים טכנולוגיים בבתי משפט ובבתי דין בהשתתפות עצורים, אסירים וכלואים.

איתן גינזבורג: מטעם משרד המשפטים, גברת מרגנית לוי, יועצת לשר המשפטים.

איתן גינזבורג: בבקשה.

מרגנית לוי: בוקר טוב אדוני יושב-הראש וחברי הוועדה.

מרגנית לוי: אנחנו מדברים על הצעת חוק שהתכלית שלה ליצור תשתית להשתתפות של – סליחה?

איתן גינזבורג: אם תתקרבי למיקרופון זה יעזור.

מרגנית לוי: אתם שומעים אותי עכשיו יותר טוב?

מרגנית לוי: מדובר בהצעת חוק שהמטרה שלה היא ליצור תשתית להשתתפות של עצורים, אסירים וכלואים – כלואים זה המונח של עצורים בבתי הדין הצבאיים – בדיונים.

מרגנית לוי: אני אתייחס קודם לדחיפות, כי זה - - -

איתן גינזבורג: אנחנו דנים רק בדחיפות, לא במהות החוק.

איתן גינזבורג: מהות החוק תידון בוועדה הרלוונטית.

איתן גינזבורג: אנחנו דנים רק בדחיפות, למה נדרש פטור.

מרגנית לוי: בסדר גמור.

מרגנית לוי: ההסדר המוצע כאן מחליף כמה הוראות שעוגנו בחיקוקים שונים, גם בתקש"חים, אבל גם בחוק סדר הדין הפלילי, שחוקקה הכנסת, שעוסק במעצר חשוד בעת מניעה לקדם חקירה.

מרגנית לוי: בחוק הזה קבעה הכנסת רכיב שמדבר על בחינת חיוניות המעצר, שאומר שמעצרים בתקופה הזאת לא יבוצעו, אלא אם כן יש חיוניות שמצדיקה את ביצוע המעצר.

מרגנית לוי: ההוראה הזו, שנוגעת לחיוניות המעצר, שמאזנת את ההסדרים של מעצרים והופכת אותם למידתיים יותר, אמורה לפוג ב-8 ביוני.

מרגנית לוי: הוראות אחרות שקבועות בתקש"חים אמורות לפוג ב-15 ביוני, שמדברות על הבאת אסורים ועצירים לדיונים בבתי המשפט; ומכאן הדחיפות בבקשת הפטור של הממשלה מחובת הנחה.

איתן גינזבורג: תודה.

איתן גינזבורג: מישהו רוצה לשאול שאלה?

מיקי לוי: את יכולה לפרט את האמצעים הטכנולוגיים שבאמצעותם זה יתבצע בבקשה?

מרגנית לוי: כן.

מרגנית לוי: כמובן, זה נוגע להסדר המהותי, אבל אין בעיה, אני אפרט.

מרגנית לוי: הצעת החוק מדברת על זה שככלל, האמצעי הטכנולוגי יהיה אמצעי שמעביר גם קול וגם תמונה בו זמנית.

מרגנית לוי: במידה וזה לא מתאפשר ומדובר על אמצעי של קול בלבד, זה יהיה טעון הסכמת האסיר או העצור, בהתאם לעניין.

איתן גינזבורג: תודה רבה מרגנית.

איתן גינזבורג: נעבור להצעת חוק הארכת תקופות ודחיית מועדים בענייני הליכי מס.

- דדון: אולי תסיים את הדיון בהצעת החוק?

איתן גינזבורג: לא עדיף שנצביע על כולן ביחד?

ארבל אסטרחן: לא, אלו שלוש הצבעות.

איתן גינזבורג: לא?

איתן גינזבורג: שלוש הצבעות?

איתן גינזבורג: טוב, אז נצביע על החוק הזה.

איתן גינזבורג: מי בעד מתן הפטור לחוק קיום דיונים באמצעים טכנולוגיים?

איתן גינזבורג: – ירים את ידו.

איתן גינזבורג: שמונה.

איתן גינזבורג: מי נגד?

איתן גינזבורג: אחד.

איתן גינזבורג: מי נמנע?

איתן גינזבורג: בעד מתן פטור מחובת הנחה להצעת החוק – 8

איתן גינזבורג: נמנעים – אין

איתן גינזבורג: הצעת החוק הזאת קיבלה פטור.

איתן גינזבורג: נעבור להצעת חוק הארכת תקופות ודחיית מועדים בענייני הליכי מס.

איתן גינזבורג: משרד האוצר, לילי אור.

אלכס קושניר: רגע, איתן, יש לי שאלה.

אלכס קושניר: אני ביקשתי רשות דיבור לגבי החוקים.

אלכס קושניר: מתי זה קורה?

אלכס קושניר: לגבי החוקים, לפחות לגבי החוק האחרון.

איתן גינזבורג: אני אתן לך.

איתן גינזבורג: אני אתן לך.

איתן גינזבורג: בבקשה, גברת אור.

לילי אור: שלום לכולם.

לילי אור: מדובר בחוק שנועד להסדיר הארכת תקופות של הליכים שמנהלים נישומים מול רשות המיסים.

לילי אור: זאת הצעת חוק ממשלתית שבאה להחליף תקנות שעת חירום (נגיף הקורונה החדש) (דחיית תקופות בענייני הליכי מס), התש"ף

לילי אור: –2020, שפורסמו ב-27 במרץ 2020.

לילי אור: התקנות האלה פוקעות עוד החודש.

לילי אור: הדחיפות של החוק נובעת קודם כל מזה שזה מחליף תקנות שעת חירום שעומדות לפקוע, וגם מכך שיש בהן מועדי דיווח שלא הוארכו במסגרת תקנות שעת חירום והם רלוונטיים בקרוב – חלקם בחודש מאי, חלקם ביוני.

לילי אור: אנחנו רוצים לתת לגורמים הרלוונטיים את הוודאות שהם מקבלים את הדחייה הזאת בהקדם.

איתן גינזבורג: מישהו רוצה להתייחס?

מיקי לוי: כן.

מיקי לוי: בוקר טוב.

מיקי לוי: תפרטי בבקשה באיזה סעיפי דחייה מדובר.

מיקי לוי: למשל, מס רכישה, אני יודע שלבקשתי נדחה, נדמה לי ב-71 יום.

מיקי לוי: אז תפרטי על איזה דחיות מדובר בבקשה.

לילי אור: בהצעת החוק כולה?

מיקי לוי: אם אתה יכולה, בחמישה-שישה סעיפים המהותיים.

לילי אור: ההצעה מטפלת בהמון חוקים שונים מתחומי מיסים.

לילי אור: אני אגיד שהיא מטפלת רק בעניינים פרוצדורליים, בהליכים עצמם, כמו הגשת הסגות, מענה על ההסגות, הגשת עררים וכיוצא באלה.

לילי אור: פקודת מס הכנסה, מיסי מקרקעין, פקודת מכס, מגוון חוקים.

מיקי לוי: כמה מס רכישה, ל-72 יום?

מיקי לוי: את יודעת?

לילי אור: פרק א' לחוק קיבל את אותה ההארכה.

לילי אור: יש פה תקופה, שהיא התקופה הקובעת, מה-22 במרץ ועד ה-31 במאי, שלא באה במניין הימים.

מיקי לוי: זה לא מספיק, אבל בסדר, גם זה משהו.

איתן גינזבורג: תודה.

איתן גינזבורג: עוד מישהו רוצה להתייחס לגברת אור?

איתן גינזבורג: תודה, לילי.

איתן גינזבורג: אני אעבור להצבעה.

איתן גינזבורג: מי בעד מתן פטור לחוק הארכת תקופות ודחיית מועדים בענייני הליכי מס?

איתן גינזבורג: – ירים את ידו.

איתן גינזבורג: תשעה.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד מתן פטור מחובת הגשה להצעת החוק – 9

איתן גינזבורג: נמנעים – אין

איתן גינזבורג: הפטור התקבל.

איתן גינזבורג: הצעת חוק לייעול אכיפה והפיקוח העירוניים ברשויות המקומיות.

איתן גינזבורג: ניתן קודם כל להם לדבר.

איתן גינזבורג: נציג המשרד לביטחון פנים, גל גלילי.

גל גלילי: בוקר טוב ליושב-ראש ולחברי הוועדה.

גל גלילי: מדובר בהצעת חוק להארכת תוקף הוראות השעה של חוק לייעול האכיפה והפיקוח העירוניים ברשויות המקומיות.

גל גלילי: תוקף החוק עתיד לפוג ב-16 ביוני.

גל גלילי: הוא הוארך אוטומטית מכוח חוק יסוד: הכנסת, עם התפזרות הכנסת ה-22, וב-16 הוא עתיד לפוג, ומכאן הדחיפות.

איתן גינזבורג: מתי הוא עתיד לפוג?

גל גלילי: ב-16 ביוני.

איתן גינזבורג: בעוד שבועיים.

אלכס קושניר: אדוני היושב-ראש, אני נוטה להסכים אתך לגבי שני החוקים הראשונים שהצבענו עליהם, כי הם באמת מטפלים בנושא הקורונה, למרות שגם שם, לקבל חוק עם 40 עמודים דברי הסבר חצי שעה לפני תחילת הוועדה, לפי דעתי זה קצת לא סביר שאנחנו נוכל ברצינות להתייחס אליו.

אלכס קושניר: ולכן אפשר היה אולי לדחות את פתיחת הוועדה הזאת בשעה כדי שנוכל לקרוא את זה, וטיפ-טיפה להבין יותר.

אלכס קושניר: אבל החוק השלישי בכלל לא מדבר על קורונה.

אלכס קושניר: החוק השלישי מדבר על הארכת הוראת שעה שקיימת לפי דעתי כבר מ-2015.

אלכס קושניר: ולכן כאן אני באמת לא רואה שום צורך לתת פטור מחובת ההנחה.

אלכס קושניר: זה גם סוג של מידתיות שאנחנו צריכים לבנות מול הממשלה.

אלכס קושניר: הרי פה בוועדת הכנסת אנחנו לא חותמת גומי, ולא כל דבר אפשר להביא לפה כלאחר יד לפטור מחובת הנחה.

אלכס קושניר: איתן, לכן אני מבקש גם ממך לשקול שוב אם כדאי להעלות את הנושא הזה לפטור מחובת הנחה, כי הרי זה בטוח לא קשור לקורונה בשום צורה.

גל גלילי: אפשר להתייחס בבקשה?

איתן גינזבורג: מיקי, בבקשה.

מיקי לוי: א', אני מבקש לדעת את עמדת המשטרה.

מיקי לוי: אדוני היושב-ראש, זהו מס שהוא איננו מחייב.

מיקי לוי: בימים האלה, שהעסקים קורסים – ואני כבר לא מדבר על משקי הבית, שגם עליהם מוטל מס ביטחון – על העסקים מוטל מס שמירה פעם נוספת.

מיקי לוי: ההוראה הזו הייתה בהוראת שעה.

מיקי לוי: בפעם הקודמת הכנסת לא הסכימה להאריך את זה ולעשות את זה כחוק קבוע.

מיקי לוי: מה שסוכם, שאנחנו נבחן את זה.

מיקי לוי: המס הזה, שמוטל על העסקים ועל משקי הבית, לתפיסת העולם שלי – והייתי קצת בצד השני – הוא לא מחייב המציאות.

מיקי לוי: הם לא בדיוק מקבלים את השירותים מאותן 2.5 ניידות שנמצאות בכל מקום.

מיקי לוי: אומרת פה נציגת המשרד לביטחון פנים שהיא מבקשת, אבל אני לא יודע מה עמדת המשטרה.

מיקי לוי: אני לא שומע מה עמדת השלטון המקומי.

מיקי לוי: השלטון המקומי רוצה כסף, זה ברור, אבל המגזר העסקי, שאנחנו הורגים אותו, הממשלה הזו הורגת אותו – רק היום פתחתי את העיתונים וחשכו עיני.

מיקי לוי: אתם רוצים להאריך את המס הזה בשנה וחצי.

מיקי לוי: והשאלה הנשאלת היא למה?

מיקי לוי: למה שנה וחצי?

מיקי לוי: עוד פעם, אל תגידי לי עכשיו חוקי חירום, זמן חירום וקורונה.

איתן גינזבורג: לא, אלו לא חוקי חירום.

גל גלילי: אני אשמח להתייחס להערות של אדוני.

מיקי לוי: רגע, בבקשה, אל תקטעי אותי.

מיקי לוי: תשמעי מה שיש לי להגיד לכם.

מיקי לוי: בכנסת ה-20 הייתה הארכה עם התחייבות לבחון מחדש את כל המס הזה, מס השמירה הזה.

מיקי לוי: על משק בית מוטלים 20 שקלים, 30 שקלים.

מיקי לוי: יש כאלה שזה קשה להם, אבל הרוב לא סופרים.

מיקי לוי: אבל למגזר העסקי, שמשלם אלפים, זה נורא ואיום.

מיקי לוי: זה נורא ואיום.

מיקי לוי: ולכן אדוני, אם כבר נכנסנו לאיזושהי מגבלת זמן, כשיש בקשה להארכה, ההארכה הזו לא צריכה להיות לשנה וחצי.

מיקי לוי: בסדר, בואו ניקח את זה לחצי שנה - - -

איתן גינזבורג: מיקי, יהיה על זה דיון בוועדת הפנים.

איתן גינזבורג: יהיה על זה דיון.

איתן גינזבורג: אנחנו לא דנים בחוק עכשיו.

מיקי לוי: אני פונה גם אליה.

מיקי לוי: כל ההבאה הזו לשנה וחצי היא חטא.

מיקי לוי: היא חטא.

מיקי לוי: ולכן, גם בוועדה אנחנו נילחם בזה, לא נעשה לזה חיים קלים.

מיקי לוי: כל המגזר העסקי קורס, ואתם מביאים עוד פעם במסגרת דיון חירום פטור מחובת הנחה לשנה וחצי.

מיקי לוי: אם היית מביאה לחצי שנה, והיית אומרת לי בעוד חצי שנה – ניקח חצי שנה, עכשיו יש זמן, נקיים דיונים, נבחן את זה, הייתי מצביע.

מיקי לוי: ולכן, לא רק שאנחנו נתנגד, נילחם בזה.

מיקי לוי: אני מצפה מכל חבריי פה כבר עכשיו להפיל את החוק הזה.

מיקי לוי: אתם מטילים על המגזר העסקי עוד ועוד מיסים, וזה אסון.

איתן גינזבורג: סליחה רגע, מיקי.

איתן גינזבורג: גל, יש לי שאלה.

איתן גינזבורג: הצעת החוק הזו היא על פקחים מסייעים לשיטור העירוני, או על אגרת השמירה?

מיקי לוי: על השיטור העירוני.

איתן גינזבורג: שנייה, סליחה רגע.

איתן גינזבורג: אנחנו לא שומעים אותך, את במיוט.

איתן גינזבורג: אני לא שומע, את במיוט.

גל גלילי: ביקשתי שיפתחו לי.

גל גלילי: תודה.

גל גלילי: אני אתייחס.

גל גלילי: אני אתייחס להערות של שני חברי הכנסת שהעירו.

גל גלילי: לעניין ההערה של חבר הכנסת מיקי לוי, יש פה כנראה איזשהו ערבוב.

גל גלילי: זה לא הוראת השעה - - -

איתן גינזבורג: זהו, זה רק מפקחים מסייעים.

גל גלילי: - - זו הוראת השעה של הסמכויות, החוק לייעול האכיפה והפיקוח העירוניים ברשויות המקומיות.

גל גלילי: לשאלתך, כמובן שהמשטרה תומכת.

גל גלילי: מבחינת יו"ר מרכז השלטון והמועצות האזוריות, הם תמכו בהפיכת הוראת השעה להוראת קבע.

מיקי לוי: בטח, הם רוצים מיסים.

גל גלילי: אני יודעת שזה לא הדיון המהותי - - - ואני אתייחס.

איתן גינזבורג: רק שנייה.

איתן גינזבורג: גל, תעצרי שנייה.

איתן גינזבורג: האם החוק הזה הוא חוק שבא להסדיר את המוסד שנקרא פקח מסייע בשיטור עירוני, או שזה החוק שבא לאפשר ולאשר את גביית אגרת השמירה ברשויות המקומיות?

גל גלילי: לא, זה החוק של הסמכויות, אגרת השמירה זה חוק אחר.

איתן גינזבורג: כן.

איתן גינזבורג: מיקי, כל הנאום היפה שאמרת בכלל לא רלוונטי, מכיוון שהחוק הזה, כמו שאני הערכתי מההתחלה, הוא חוק שבא לתת לפקחים העירוניים ברשויות מקומיות שבהן יש שיטור משולב - - -

בועז טופורובסקי: לתת דוחות.

איתן גינזבורג: לא, לא לתת דוחות.

איתן גינזבורג: אתה פשוט לא מכיר את החיים האלה.

איתן גינזבורג: במצב שבו יש שיטור משולב שבו יכולים להיות פקח ושוטר באותו רכב, והפקח הוא פקח מסייע, יש לו סמכות מיוחדת, זה לא פקח עירוני רגיל, אז החוק הזה בא לדבר על זה.

איתן גינזבורג: הוא לא בא לדבר בכלל על כל נושא אגרת השמירה, זה חוק אחר לגמרי וזה לא החוק שמדובר עליו פה.

אלכס קושניר: שתתייחס למה שאני אמרתי.

איתן גינזבורג: אני רוצה להתייחס לגבי זה, היא לא צריכה להתייחס לזה.

גל גלילי: ההתייחסות להערה השנייה - - -

איתן גינזבורג: שנייה, גל.

איתן גינזבורג: לגבי ההערה שלא מדובר בשעת חירום – אתה צודק.

איתן גינזבורג: אני הפעם אעלה את זה להצבעה, כי אחרת זה יגיע בעוד יומיים בלי הדיון הזה.

אלכס קושניר: אבל זה כל הזמן - - -

איתן גינזבורג: שנייה.

איתן גינזבורג: אני אעביר מסר.

איתן גינזבורג: מכיוון שאני יושב-ראש חדש לוועדה הזו, וכולם לומדים את העסק הזה, א', אני אבוא בדברים עם הממשלה כדי שלא יבקשו פטור על כל הצעת חוק, וגם שלא יבואו ברגע האחרון.

איתן גינזבורג: יש דברים בצוק העתים בתקופת המשבר – אני מבין, קורונה – שגם אנחנו רוצים לקדם.

איתן גינזבורג: דברים שהם לא דחופים, בכל הכבוד, שיחכו עוד יומיים וזה יגיע לדיון.

איתן גינזבורג: לא יקרה שום דבר.

איתן גינזבורג: החוק הזה היה יכול להגיע באותה מידה בעוד יומיים.

איתן גינזבורג: אבל לאור העובדה שכבר הניחו אותו וביקשו אותו ואנחנו כבר דנים בו, ניתן את הפטור הזה באופן חד פעמי.

איתן גינזבורג: אני אדבר על זה גם עם מזכירות הממשלה ועם הממשלה עצמה, שלהבא ישתמשו במוסד הפטור בשום שכל ולא בצורה גורפת ככלי עבודה.

איתן גינזבורג: אנחנו לא קבלני ביצוע של הממשלה בהקשרים האלה.

איתן גינזבורג: תודה רבה, גל.

איתן גינזבורג: בבקשה, בועז.

בועז טופורובסקי: לאור המשפטים האחרונים שאמרת – זה פחות או יותר מה שרציתי להגיד – בוא נדאג שאנחנו עומדים מאחורי המשפטים האלה, ואנחנו ניתן לך את הגיבוי כדי שנהיה ועדה רצינית ושיתייחסו אלינו ברצינות.

איתן גינזבורג: גם אני, באינסטינקט הראשון, כשקיבלתי את זה בבוקר, אמרתי אני לא מעלה.

איתן גינזבורג: מעכשיו לעכשיו אני לא מעלה.

איתן גינזבורג: כשעיינתי בהם, הבנתי את המשמעות.

איתן גינזבורג: בסוף, ועדת הכנסת היא בין הוועדות הכי דינמיות בכנסת, יכולים לעלות בה דברים ברגע האחרון, כי זה טבעה של הוועדה הזאת לעומת ועדות אחרות.

איתן גינזבורג: אני קורא לחברי הוועדה להבין את המשמעות של מהות הוועדה הזאת, שהיא לא דומה לוועדות אחרות, שדנות בחוקים.

איתן גינזבורג: פה דנים בפרוצדורה – יש פטור, אין פטור.

איתן גינזבורג: מהות החוק תידון בוועדה הרלוונטית.

איתן גינזבורג: לכן תהיינה פה העלאות ברגע האחרון.

איתן גינזבורג: אנחנו נקפיד שממשלה שמביאה פטורים כאלה, אנחנו נבדוק בדיוק על מה מדובר, רק דברים שמטיבים עם האזרח, דברים שהם דחופים באמת.

בועז טופורובסקי: אם היא יכולה להכין אותנו.

בועז טופורובסקי: זאת אומרת, אם היא יודעת שהיא מצביעה על זה היום, היא יכולה לשלוח לנו.

בועז טופורובסקי: לא בטוח שזה יעלה, אגב, אתה תחליט אם לשלוח לנו.

איתן גינזבורג: נכון.

איתן גינזבורג: בכל מקרה, צריך לזכור שהוועדה הזו לא דנה בגוף החוק, היא דנה רק בפרוצדורה למליאה.

מיקי לוי: זה ברור.

מיקי לוי: נכון, אבל עדיין, הפטור מחובת הנחה היה כלי שעשו בו שימוש במשורה.

איתן גינזבורג: כשדיברת, אמרתי מה אני חושב על הכלי הזה.

איתן גינזבורג: בבקשה, אלכס.

איתן גינזבורג: משפט ונצביע.

אלכס קושניר: מה שאמרת, אתה צודק לחלוטין ואנחנו צריכים לקבוע חוקי משחק אל מול הממשלה.

אלכס קושניר: כשחוק לא קשור למשבר, אין טעם להצביע, אין טעם לקדם אותו.

אלכס קושניר: אין טעם לתת לו פטור מחובת הנחה, ולכן אני מצביע נגד.

איתן גינזבורג: אוקיי.

איתן גינזבורג: אני קיבלתי את מה שאמרת.

איתן גינזבורג: מי בעד מתן פטור להצעת החוק הזאת?

איתן גינזבורג: – ירים את ידו.

איתן גינזבורג: שישה.

איתן גינזבורג: מי נגד?

איתן גינזבורג: שלושה.

איתן גינזבורג: מי נמנע?

איתן גינזבורג: אין.

איתן גינזבורג: בעד מתן פטור מחובת הנחה להצעת החוק – 6

איתן גינזבורג: נמנעים – אין

איתן גינזבורג: הפטור.

איתן גינזבורג: אושר.

איתן גינזבורג: אלכס, אתה עדיין צריך התייעצות?

מיקי לוי: אתה רוצה לעשות רביזיה?

איתן גינזבורג: הפטור הוא רק לקריאה ראשונה, חברים.

איתן גינזבורג: הפטור הוא רק לקריאה ראשונה לשלושת החוקים.

איתן גינזבורג: חמש דקות התייעצות סיעתית.

איתן גינזבורג: אתה צריך התייעצות סיעתית?

אלכס קושניר: כן, כן.

מיקי לוי: אדוני היושב-ראש, מיקי עשיתי לכם הנחה היום, ויתרתי לכם על הרביזיה, על עוד 25 דקות.

איתן גינזבורג: אני מודה לך.

איתן גינזבורג: בעוד חמש דקות, ב-10:10 מתכנסים שוב להצבעה.

איתן גינזבורג: << נושא >> 4.

איתן גינזבורג: שינויים בהרכב הסיעתי של ועדות הכנסת << נושא >>

איתן גינזבורג: אנחנו חוזרים לדיון.

איתן גינזבורג: אני מבקש להצביע בעד השינויים בהרכב הסיעתי כפי שציינתי קודם.

איתן גינזבורג: אני רק אחדד את נושא העבודה והרווחה, למרות שכבר הכרזתי על זה, אבל אני אגיד לצורך הפרוטוקול.

איתן גינזבורג: שני חברי כנסת מהליכוד – קטי שטרית וטלי פלוסקוב, ושני נציגים נוספים – אחד נציג הרשימה המשותפת ואחד נציג סיעת יש עתיד-תל"ם.

איתן גינזבורג: השמות יעברו אלינו יותר מאוחר.

איתן גינזבורג: מי בעד השינוי בהרכב הסיעתי?

איתן גינזבורג: – ירים את ידו.

איתן גינזבורג: חמישה.

איתן גינזבורג: מי נגד?

איתן גינזבורג: אחד.

איתן גינזבורג: מי נמנע?

איתן גינזבורג: אין נמנעים.

אלכס קושניר: אני מבקש רביזיה.

אלכס קושניר: בעד שינוי ההרכב הסיעתי של ועדות הכנסת – 5

אלכס קושניר: נמנעים – אין

איתן גינזבורג: אין נמנעים.

איתן גינזבורג: אנחנו אישרנו את השינויים.

איתן גינזבורג: יש רביזיה.

איתן גינזבורג: אנחנו נודיע לכם מתי הדיון בוועדה.

איתן גינזבורג: הישיבה הסתיימה.

איתן גינזבורג: תודה.